和張仁甫李花韵
作者：馮時行
朝代：宋

paragraphs: 江頭誰家千樹李，影落清江徹江尾。
風吹扁舟到花下，花間啁啾亦欣喜。
瑶林成徑千步長，花光燭天天半香。
恍如坐我羣玉府，飛瓊酌勸青霞觴。
勝事此游難具列，照映肝腸盡明潔。
老懷已戒語作綺，新詩向擬風回雪。
東家西鄰詩更奇，一時共借花光輝。
更須妙索留春句，無使花飛春告歸。